Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 14. számú melléklet a 89/2004. (IV. 20.) Korm. rendelethez
Paragraph Index: 1779

(3) A bizottsági ellenõröknek gondoskodniuk kell arról, hogy jelentésük összeállítása során tekintetbe vegyék az érintett kedvezményezett ország nemzeti jogszabályaiban lefektetett eljárási követelményeket. A 16. szakaszban említett anyagokat és alátámasztó dokumentumokat csatolni kell az említett jelentéshez. Az így elkészült jelentések (elfogadható) bizonyítékként felhasználhatók azon kedvezményezett országok igazgatási vagy bírósági eljárásai során, ahol ezek használata szükségesnek bizonyul, ugyanolyan módon és feltételekkel, mint a nemzeti közigazgatási ellenõrök által készített közigazgatási jelentések. Ezekre ugyanazok az elbírálási szabályok vonatkoznak, mint a nemzeti közigazgatási ellenõrök által készített jelentésekre, és értékük is azonos az ilyen jelentésekével. Ha egy vizsgálatot közösen hajtanak végre, akkor a munkában részt vett nemzeti ellenõröknek ellen kell jegyezniük a bizottsági inspektorok által készített jelentést.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes